Zsámbék Római Katolikus Plébánia
2072 ZSÁMBÉK, Magyar u. 13.
Tel/Fax: 23/342-316

www.zsek.hu
Beszámoló a 2016-os évről

Szentségi élet, hitélet:

KERESZTELÉS: 76 (31 fiú és 45 lány, 11-gyel több, mint tavaly)
ELSŐÁLDOZÓK: 44 gyermek volt elsőáldozó május 8-án, vasárnap (1-gyel kevesebben, mint tavaly).
BÉRMÁLKOZÓK: Idén nem volt bérmálás. 2017 őszén lesz bérmálás, a bérmálkozási előkészítő a téli szünet után, január 7-én, szombaton 09:00 órakor folytatódik.
BETEGEK  SZENTSÉGE: 29-en, Feketevasárnap, március 13-án a délelőtti szentmisében vették fel a betegek szentségét. Jó alkalom volt ez, az egyházközség családjainak és időseinek a találkozására.
BŰNBÁNAT  SZENTSÉGE: Minden hónap első vasárnapján, a délutáni Szentségimádás alatt van állandó gyónási lehetőség. Sajnos András atya betegsége miatt az májustól az első vasárnapi délelőtti mise alatti gyónási lehetőségek megszűntek, de reményünk szerint András atya gyógyultával ezek újból lesznek!
SZENTSÉGI  HÁZASSÁG: 11 (1-gyel kevesebb, mint tavaly) Itt hívjuk fel a figyelmet, hogy a jegyesek már az év elején jelentkezzenek a plébánián, hogy időben megszervezhessük a házasságra előkészítő kurzusokat! A jegyes oktatás 2017. február 6-án, hétfőn kezdődik.
TEMETÉS: 28, 12-vel kevesebb, mint tavaly, 10 férfi és 18 nő. - 6-an részesültek a szent útravaló szentségeiben, ez 1-gyel kevesebb, mint tavaly. Felhívom a figyelmet a Hittani Kongregáció rendelkezésére, mely szerint a halottakat a temetőhelyen kell eltemetni, hamvakat hazavinni ill. szétszórni nem lehetséges.
HITOKTATÁS: Iskoláinkban (KSZJ Iskola, Szakiskola) folyó hitoktatáson kívül, jelenleg 8 csoportunk van az első osztályosoktól a felsősökig. Az etikával párhuzamos hittanoktatás az első, második és az ötödik, hatodik évfolyamban. A hittanórákat évfolyamonként az általános iskolában, a szentségi katekézist (elsőáldozásra felkészítő) a Zichy iskolában és a KSZJ Iskolában tartjuk. Óvodás hittancsoportok is vannak az új óvodában. - Idén is megrendeztük a hagyományos gödöllői nyári tábort. Egy csoportban összesen kb. 100 gyerek vett részt benne (80 fő Zsámbékról, 20 fő Mányról). A missziós táboron (a premontrei nővérek szervezésében) 60 gyerek táborozott egy hétig Zsámbékon.

BETEGEK: 12 az "elsőpéntekes" betegek száma: az év végén. Kérem, hívjátok fel figyelmemet a még el nem látott betegekre! A Mária Légió nagy segítségem a beteglátogatásban. Két elsőpéntek között mégegyszer meglátogatják a betegeket. Karácsony előtt szentcsalád-járást tartottak a betegeknél.
GÖRÖGKATOLIKUS  LITURGIA: Templomunkban minden hétfőn délután 4 órakor görögkatolikus szentmise van, Vatamány Sándor Budaörsi gör. kat. szórványlelkész mutatja be. A római ritusúak számára is érvényes szentmise
PREMONTREI  HARMADREND: A premontrei harmadrend havi rendszerességgel tartotta összejöveteleit Frigyes testvér (Gödöllő) vezetésével. A harmadrend tagjai imádságukkal, a liturgiákon való részvétellel és a szegények szolgálatával (adomány-ételosztás) vettek részt Rendünk plébániai munkájában.

BIBLIA  KÖR: Kéthetente kedden tartja összejöveteleit a plébánián. Az év elején a Zsidó levéllel, most a II. vatikáni Zsinat Liturgikus konstituciójával foglalkozunk. Jan. 10-én találkozunk újra.
ENGESZTELŐ  VIRRASZTÁS: Az Engesztelő Imacsoport minden hónap 12-én imavirrasztást tartott. Köszönöm!
SZERDAI  SZENTSÉGIMÁDÁS: A Zichy kastély kápolnájában, iskolaidőben minden csütörtökön 19:00-20:00 óráig szentségimádás van, mindenki számára nyitott alkalom. Amikor a 12-i engesztelő virrasztással egybeesik, a két csoport együtt tartja imádságát…

„MÉCS”  CSALÁDKÖZÖSSÉGEK: Három élő családközösség van egyházközségünkben, köszönöm a vezetők szervező, összetartó munkáját! Jó, hogy közös szentmisén is részt vehetünk együtt.
EGYHÁZKÖZSÉGI  KÉPVISELŐ  TESTÜLET: Az egyházközség 2015-ben kinevezett és választott testülete az elmúlt évben, a nyári szünetet kivéve, havonként ült össze az előző hónap értékelésére és a következő hónap teendőinek megbeszélésére. 
INTÉZMÉNYEINK:

BOLDOG  GERTRUD ALAPSZOLGÁLTATÓ  KÖZPONT: A Premontrei Női Rend fenntartásában

JOSEPHINUM IDŐSEK OTTHONA


- 60 fő idős bentlakásos, és



- 50 fő napközbeni ellátásáról gondoskodott (60%-os telítettség)


- 60 fő szociális étkeztetését biztosította

- A házi ápolás rendszerében, 25-30 fő otthoni segítéséről, ellátásáról gondoskodnak a munkatársak. (60%-os telítettség)

PREMONTREI NAPKÖZI OTTHON
- A Premontrei Napköziotthon is a Boldog Gertrud Alapszolgáltató Központ egysége

60 fő ingyenes ellátásáról (étkezés, oktatás, nevelés) gondoskodik.
SZAKISKOLA: A Premontrei Női Kanonokrend a fenntartója a Szakiskolának, ahol 550 diák tanul. Egyházközségünk több tagja – a nővérek mellett - a nevelőtestület tagjaként dolgozik.

KERESZTELŐ  SZENT  JÁNOS  ISKOLA: Premontrei Rend Gödöllői Perjelsége a fenntartója a Keresztelő Szent János Iskolának 365 diákja van Zsámbékról és a környékről. 
Intézményeink sok zsámbéki egyházközségi tagnak adnak feladatot, munkát, megélhetést.

HONLAP: Hat éve működés után, egyházközségünk honlapja átalakult, megújult. Köszönöm Németh Márknak, Jelli Jánosnak, Ercsényi Lajosnak, Andirkó Dénesnek, hogy ebben a megújulásban komoly szerepet vállaltak. Kérem, gazdagítsátok saját anyagaitokkal, segítsétek hozzászólásaitokkal, szerkesszétek! Figyeljétek a híreit! (www.zsek.hu). Az Egyházközség a facebookon is jelen van, köszönet érte Hajnal Péternek.
ÉPÍTŐTÁBOR: Hagyományosan egy hétig dolgozott az egyházközség csapata Bakonyoszlopon. 
Jelentősebb események:

Január folyamán:
Házszentelések, tanterem szentelések (80-100 ház)



Megalakult a Boldogasszony közösség
Január 17-24.
Ökumenikus imahét rendhagyó programokkal
Január 24.
Rendkívüli gyűjtés az üldözött közel-keleti keresztények megsegítésére: 101.135.- Ft

Februártól: 
Jegyesoktatás elindult – köszönöm annak a kb. 15 zsámbéki, töki, mányi, perbáli, pátyi házaspárnak a munkáját, akik évek óta segítik a jegyesek felkészítését (idén február 6-án, hétfőn indul a jegyesoktatás)
Február 6.
Ünnepi vacsora a Házasság hetében

Február 28. 

Gyűjtés a katolikus iskoláknak 91.390.- Ft (2015-ben 89.005.-)
Február 28. 

Nagyböjti lelki nap

Nagyböjtben

Péntekenként keresztúti ájtatosságot tartottunk az egyházközség




közösségeinek vezetésével
Március 13. 

Péliföldszentkereszti keresztút-járás a zsámbéki, mányi családokkal
Március 13.

Betegek szentségének közös felvétele a templomban

Március 13. 

Szentföldi gyűjtés 79.240.- (2015-ben 70.500.-)
Április 3.
Irgalmasság vasárnapja – egyházközségünk kiengesztelődési napja

Április 13.
Az első szentmise a Josephinum kápolnájában (szerdánként 11 óra)

Április 16. 
Zarándoklat Nagykökényes-Gödöllőre

Április 22.
Előadás házaspárok részére a családgondozási munkacsoport szervezésében

Április 24.

A pátyi úton lévő kápolnánál megtartottuk a búzaszentelést

Április 26.
Rendkívüli gyűjtés az Ukrajnában élő emberek javára: 92.520.- Ft 
Május folyamán
naponta elimádkoztuk a lorettói litániát

Május 8. 

Elsőáldozás
Május 13.

A KSZJ Iskolaközpont új szárnyának megáldása
Május 15.

A szentmise után pünkösdi király választás a templomkertben
Május 27.
Interaktív foglalkozás házaspárok részére a családgondozási munkacsoport szervezésében

Június 5.
Rózsafüzér imádság indult az egyházközség családjainak egységéért
Június 25.

Zsámbéki Premontrei Esték nyitókoncertje – Köszönöm Piusz atyának, hogy évek óta segít a programok összeállításában

Június vége
Hittanos tábor Gödöllőn

Június 26.
Hagyományos búcsú és ünnepi sokadalom a templomtéren. Fejér Máté volt a főszervező köszönjük az ő és az általa bevontak egész napos munkáját. 2017- ban a búcsúnk jún. 25-én lesz!
Július 3.

Péterfillér gyűjtés 79.145.-Ft  (2015-ben 49.375.-Ft)

Július első hete
Missziós tábor a premontrei nővérek szervezésében 

Júl. 20-24.
Egyházközségi Tábor Balatonakarattyán. Köszönjük a szervező Varga házaspárnak

Július 17-18.
A Szent Jakab apostol napjára Lébénybe igyekvő zarándokokat láttuk vendégül

Július 25-29.

Építőtábor gyerekekkel: Vérteskozma-Majk
Aug. 8-12.

Építőtábor Bakonyoszlopon az egyházközség csapatával

Augusztus 20.
Ünnepi szentmise az Öregtemplomban, kenyéráldás
Október folyamán
naponta elimádkoztuk a rózsafüzért– Köszönöm azoknak, akik feliratkoztak és vezették a hónap folyamán az imádságot

Október közepe
Elkezdődött a templomtorony zsindely-cseréje.
Október 23.
Missziós gyűjtés 46.175.-Ft (2015-ben 73.425.-Ft ) 
Október 29.

Zarándoklat Ipolyságra

Október 30.

Adománygyűjtő kávézás az Élelmiszerbank részére 

November 9.

Hálaadó szentmise a Szakiskola alapításának 20. és a Boldog Gertrúd Központ fennállásának 10. évfordulóján
November 10. 
A Szent Márton év ünnepélyes bezárása Budapesten

November 11.
Márton-napi lampionos felvonulás
November 12.
Előadás házaspárok részére a családgondozási munkacsoport szervezésében

November 20. 
Karitász-gyűjtés 135.895.- Ft (2015-ben 88.675.-Ft )
November 20.
Egész napos szentségimádást tartottunk Krisztus Király ünnepén, egyházközségünk szentségimádási napján.
November 25.
Piaci evangelizáció kezdődött péntekenként

November 25. 
Fejér Máté püspöki megbízással lelkipásztori  munkatárs lett

November 27.
Egyházközségi lelki nap. 
December 

Szent Család-járást tartottunk. Idén is két kör alakult a családokból. Köszönöm az aktivitást és Dobszay családnak a szervezést. Advent vasárnapjain, a reggeli mise után Karácsony ünnepének hirdetése a gyerekekkel a faluban. 
Keddenként a hajnali mise után a gyerekeket kakaóval és kaláccsal vendégeltük meg a napköziben.
December 3.

A KSZJ Iskolaközpont Dániel játék előadása, és az egyházközség közös ádventi készülete a város főterén.

December 11, 18.
Ádventi teázás és vásár a Nővéreknél a mise után
Dec. végén

Élelmiszercsomag osztás a rászorulóknak.

December 24.
Pásztorjáték. Köszönöm az egyházközség fiataljainak, fiatal családjainak aktív részvételét, és Fejér Máténak a szervezést.
December 25.
Karácsonyi ebéd a magányosoknak. Sok család, háziasszony vállalkozott erre a hagyományos feladatra. Köszönöm a szervezést Kádárné Katának.
December 27.
Boráldás
December 30.
Szent Család ünnepén a jubiláló házaspárok megáldása
Köszönöm a premontrei nővéreknek, hogy mindenben segítségemre, segítségünkre vannak személyesen is és az egyházközség ünnepi eseményeinek lebonyolításában mindig számíthatunk rájuk.

Köszönöm a templom virágdíszítését a nővéreknek különösen Ágnes nővérnek és Lőrincz Marikának akik ezért sokat tesznek és jelentős költségeit is  a nővérek állják, a virágdíszítésre szánt adományok felhasználásával.

Köszönöm a templomi terítők mosását, vasalását Csinger Kati néninek, aki egyéb feladatai mellett ezt is szívesen végzi.

Köszönöm az pénz számlálását és az aprók „rollnizását” Mlinkó Irénkének, aki, bár betegsége miatt lakását elhagyni nem tudja, erre a feladatra mindig örömmel vállalkozik otthonában.

Köszönöm az adakozóknak a templom fenntartására juttatott adományaikat.
Köszönöm diakónusunk Pataki András rendszeres havonkénti prédikációit és szolgálatát a vasárnapi ünnepi szentmisén.

Köszönöm a hitoktatók munkáját Vargáné Pintér Krisztinának az óvodában, Ágnes nővérét, Kristály Zsuzsáét, Keményné Éváét és az iskoláinkban hitoktató pedagógusok munkáját.

Köszönöm Ozvald Zsuzsa háttér munkáját az irodában, amely nagyban megkönnyíti munkámat és az egyházközség gazdasági, adminisztrációs feladatainak terhét leveszi a vállamról.

Köszönöm a szkóla munkáját, elsősorban Pinczinger Jóskának, Erzsi nővérnek, Kórodi Erikának a szkóla próbáinak és az ünnepi liturgiákon a szkóla vezetését, valamint a szkóla tagjainak a munkát.
Köszönöm Horváth Adriennek és Kristály Zsuzsinak, valamint Enyedi Mózesnek a szentmiséken az orgona melletti szolgálatot, az esküvőkön való játékot.
Köszönöm a vasárnapi laudesek állandó előénekeseinek Pinczinger Jóskának, Rákóczi Gyurinak, Ozvald Pistának, a rendszeres segítséget!

Köszönöm a ministránsoknak, előénekeseknek a liturgia állandó segítését, a felolvasást vállaló fiataloknak a szolgálatot.
Köszönöm Hajnal Péternek az egyházközség elnökének sokrétű munkáját az egyházközség életének szervezésében.

Köszönöm Fejér Gábornak a sok fotót, amit az egyházközségi eseményeken készít.

Köszönöm Fejér Máténak, Fejér Gábornak a sok hétköznapi misén való ministrálást, Kemény Attiláné Évának a hétköznapi miséken való felolvasást.
Köszönöm Vándor Jánosnak, hogy több mint egy évtizede tőle kapjuk ajándékba a misebort és azt is hogy számon tartja, hogy mikor fogy el és akkor rögtön újat hoz.

Köszönöm a Mária Légió imádságait és a betegek lelki gondozásában végzett fáradhatatlan tevékenységüket.
Köszönöm az egyházközség élő közösségeinek imáját, munkáját: Az Engesztelő Imacsoport, a Mécs közösségek, a Rózsafüzér Társulat, Biblia kör, Premontrei Harmadrend a Mária Légió tevékenységét.

Köszönöm, hogy a Fejtő csoport a szentmisében is megjelentek szolgálatával.

Köszönöm az első vasárnapi szentségimádások vezetését mindazoknak, akik ebben szerepet vállaltak.

Anyagiak:

EGYHÁZI HOZZÁJÁRULÁS:

kb. 450 családtól 1.276.570.- összegű egyházi hozzájárulás érkezett.  Ez 200.000.- Ft-tal több, mint tavaly, köszönjük!  Ebből Tök: 102.000.-Ft. Más településről: 58.000.-Ft. 


Köszönöm Kemény Éva, Répássy Józsefné és Oláh Ani áldozatos munkáját az egyházi hozzájárulás összeszedésében.


Az egyházi hozzájárulás összege két keresős családban 5000.- forint/év, egy keresős családban 2500.- forint/év. Ez a minimálbér 0,21 %-a. 
BEVÉTEL:
misékből: 135.900.-Ft



templomi perselygyűjtés: 3.687.705.- (tavaly: 3.790.965.- Ft)
 

valamint  625.500.- Ft célgyűjtés

A templomtorony felújítására 4.489.050.- Ft gyűlt össze! 

Köszönöm Horgos Andrásnak és Zinkné Sacinak és a szkólás gyerekeknek a szombati és vasárnapi szentmiséken a perselyezést!
Idén 500.000.-Ft önkormányzati támogatás érkezett a Premontrei Estékre és a búcsúra, amit köszönünk a városvezetésnek.
Összesen 507.000.-Ft egyházmegyei támogatást kaptunk 4 táborra.
Idén is érkezett vállalkozóktól, magánszemélyektől pénzbeli és természetbeli adományok.
Köszönöm, hogy sok magát megnevezni sem akaró támogatója van közös ügyeinknek: többször kaptunk, többektől célzottan 100.000.- forint nagyságrendű támogatást, elsősorban a szegények támogatására.
ÁLLANDÓ KIADÁSOK:
Plébánia közüzemi számlák:
  952.500.- forint




Templom közüzemi számlák:
  982.700.- forint




Egyéb működési költség:
         
  500.000.- forint




Személyi jellegű kiadások:

1.710.000.-forint
(Horváth Adrienn, Kristály Zsuzsi, Enyedi Mózes, Ozvald Zsuzsa, Németh Márk)
A  SZERETETSZOLGÁLAT  TEVÉKENYSÉGE: Több ruha akciót tartottunk és fával, élelmiszercsomaggal is segítettük a rászorulókat. Szombatonként kb. 250 élelmiszercsomagot osztanak ki a nővérek. Jótevőinknek köszönhetően idén karácsonykor 500 élelmiszer csomaggal segíthettük a zsámbéki, töki, mányi, perbáli, tinnyei, szomori rászorulókat. Tartós élelmiszert mindig elfogadunk. 
Köszönöm a premontrei harmadrendnek, az egyházközség önkénteseinek, a gödöllői és zsámbéki középiskolásainknak, valamint Kara Annának (Kovács Ágnes) az élelmiszer osztás munkáját.

Köszönöm Orczi Józsefnek, Mohácsi Attilának, Korponay-Szabó Péternek a kenyér, tartós élelmiszer, egyéb adományok rendszeres szállítását.
Köszönjük a Gyermelyi Pékségnek, A Mezőgazdasági Termelőszövetkezetnek és Nagy István elnöknek a pénzbeli és természetbeli támogatást a szegények ellátásához, a gyerekek nyári táboroztatásához és a Szakiskola támogatását.

Valamint az összes vállalkozónak és magánszemélynek, akik támogatták iskolánkat és diákjaink tanulmányait. Külföldi és hazai jótevőinknek minden segítségét.

A nővérek naponta imádkoznak a jótevőkért, mi pedig havonta egy szentmisét felajánlunk az Ő szándékukra!

Kérem, vizsgáljuk meg önmagunkat. Mit tettünk ezért a közösségért? Amit tettünk, jó szívvel, szeretettel tettük-e? Mérjük fel: tudunk e jövőre ennyit, vagy akár többet tenni?
Zsámbék, 2016. december 31.

A keresztelések számának változása egyházközségünkben 1995 - 2016

Az egyházközség halálozási számai 1995 – 2016

A házasságkötések számának változása 1995 – 2016

